පාර්ලිමේන්තුවේ නවක මන්ත්‍රීවරුන්ගේ වාහන අවශ්‍යතාව සම්බන්ධ ඉල්ලීමක් කථානායකවරයා වෙත යොමු කර ඇති බව අප හිරුප්‍රවෘත්ති ඔස්සේ පසුගියදා අනාවරණ කළා.කෙසේ වෙතත්, පාර්ලිමේන්තු මන්ත්‍රීවරුන් සඳහා තීරුබදු රහිත වාහන ගෙන්වීමේ බලපත්‍ර වෙනුවට, වාහන ගෙන්වා දී එම වාහනවල තීරුබදු රහිත වටිනාකම පමණක් අය කිරීමට මීට පෙර රජය ගෙන තිබූ තීරණය අත්හිටවූ බව මුදල් අමාත්‍යංශයේ ලේකම් එස්.ආර්. ආටිගල මහතා සඳහන් කළා.පසුගියදා රැස්වූ කැබිනට් මණ්ඩලය රටේ පවතින වත්මන් තත්ත්වය සැලකිල්ලට ගෙන තීරණය කර තිබුණේ ද සීමිත වාහන සංඛ්‍යාවක් හෝ ආනයනය කිරීමට පැවති යෝජනාව අත්හිටුවීමටයි.තමන් මුහුණ දෙන අපහසුතා සැලකිල්ලට ගෙන වාහන සහ කොළඹින් නිවාස පහසුකම් ලබා දෙන ලෙස නවක පාර්ලිමේන්තු මන්ත්‍රීවරු පිරිසක් කතානායකවරයාගෙන් ඉල්ලීමක් කර තිබෙන බව අප පසුගියදා වාර්තා කළා.හිරු ප්‍රවෘත්ති කළ විමසීමකදී කතානායක මහින්ද යාපා අබේවර්ධන මහතා පැවසුවේ මන්ත්‍රිවරුන්ගේ ඉල්ලීම ජනාධිපතිවරයා සහ අගමැතිවරයා ඇතුලු අදාළපාර්ශ්ව වෙත යොමු කළ බවයි.කෙසේ වෙතත් අග්‍රාමාත්‍ය මහින්ද රාජපක්ෂ මහතාගේ ප්‍රධානත්වයෙන් සූම් තාක්ෂණය ඔස්සේ පසුගියදා රැස්වූ කැබිනට් මණ්ඩලය තීරණය කළේ රටේ වත්මන් තත්ත්වය සහ මූල්‍ය ස්ථාවරත්වය සැලකිල්ලට ගනිමින් සීමිත වාහන සංඛ්‍යාවක් හෝ ආනයනය අත්හිටුවීමටයි.මේ අතර ඊයේ පැවති කැබිනට් තීරණ දැනුම් දීමේ ප්‍රවෘත්ති සාකච්ඡාවේදී මාධ්‍යවේදීන් වාහන ගෙන්වීම සඳහා ණයවර ලිපි විවෘත කිරීම සම්බන්ධයෙන්ප්‍රශ්නකර සිටියා.කෙසේ නමුත් මේ සම්බන්ධයෙන් අප කළ විමසීමකදී ලංකා බැංකුවේ ඉහළ නිලධාරියෙකු සඳහන් කළේ ගණුදෙනුකරුවන්ගේ පෞද්ගලිකත්වය ආරක්ෂා කළ යුතු බැවින් එවැනි තොරතුරු මාධ්‍ය වෙත නිකුත් කළ නොහැකි බවයි.මේ අතර තීරු බදු රහිත බලපත්‍ර ක්‍රමය වත්මන් රජය අහෝසි කර ඇති නිසා ඒ වෙනුවට රජය විසින් වාහන ආනයනය කර තීරුබදු රහිත මිලට මන්ත්‍රීවරුන්ටමිලදී ගැනීමට හැකි සැලසුමක් තිබූ බව මුදල් අමාත්‍යංශයේ ලේකම් එස්.ආර්.ආටිගල මහතා සඳහන් කළා.කෙසේ වෙතත් රටේ පවතින තත්ත්වය සැලකිල්ලට ගෙන එම තීරණය ද මේ මොහොතේ ක්‍රියාත්මක නොකිරීමට රජය තීරණය කළ බවයි ආටිගල මහතාසඳහන් කළේ.නමුත් අවශ්‍යතාව මත ගිලන් රථ, බවුසර් ආදිය ගෙන්වීමට රජය අවසර ලබා දී තිබෙන බව මුදල් අමාත්‍යංශ ලේකම්වරයා වැඩිදුරටත් සඳහන් කළා.මේ අතර, අද පැවති ප්‍රවෘත්ති සාකච්ඡාවකදී ජනතා විමුක්ති පෙරමුණේ නායක අනුරකුමාර දිසානායක මහතාද මේ සම්බන්ධයෙන් අදහස් පළකළා.